Serenergy har i flere år forsket intenst i brændsels-celle teknologi. Serenergy's indflytning på Cocoon, er en klar styrkelse af Cemtec' markante position i udviklingen af en egentlig hydrogen klynge. En klynge er en samling virksomheder, der arbejder inden for samme industri, og gennem tæt samarbejde og konkurrence opnår fordele, som virksomheder udenfor klyngen ikke kan efterligne. Indflytningen betyder 15 nye videns-arbejdspladser i Mariagerfjord Kommune. Produktionen af brændselsceller vil foreløbig blive udført i Støvring.

Opsummering:
Danmarks førende producent af brændselsceller, Serenergy, flytter 1. november ind i det helt nye brintudviklings center Cocoon på Cemtec i Hobro.